CELEX: 62009TN0364
Language: da
Date: 2009-09-21 00:00:00
Title: Sag T-364/09 P: Appel iværksat den 21. september 2009 af Giorgio Lebedef til prøvelse af dom afsagt den 7. juli 2009 af Personaleretten i sag F-39/08, Lebedef mod Kommissionen

21.11.2009   
            
            
               DA
            
            
               Den Europæiske Unions Tidende
            
            
               C 282/52
            
         Appel iværksat den 21. september 2009 af Giorgio Lebedef til prøvelse af dom afsagt den 7. juli 2009 af Personaleretten i sag F-39/08, Lebedef mod Kommissionen
   (Sag T-364/09 P)
   2009/C 282/99
   Processprog: fransk
   
      Parter
   
   
      Appellant: Giorgio Lebedef (Senningerberg, Luxembourg) (ved avocat F. Frabetti)
   
      Den anden part i appelsagen: Kommissionen for De Europæiske Fællesskaber
   
      Appellantens påstande
   
   
               —
            
            
               Personalerettens dom af 7. juli 2009 i sag F-39/08, Giorgio Lebedef, 4, Neie Wee, L-1670, Senningerberg, Luxembourg, tjenestemand ved Kommissionen for De Europæiske Fællesskaber, bistået og repræsenteret af advokat Frédéric Frabetti, 5, rue Jean Bertels, L-1230 Luxembourg, hvis kontor udgør den valgte adresse, mod Kommissionen for De Europæiske Fællesskaber, ved dens befuldmægtigede, med valgt adresse i Luxembourg, sagsøgt, vedrørende en påstand om ophævelse af afgørelserne af 29. maj 2007, 20. juni 2007, 28. juni 2007, 6. juli 2007 samt de to afgørelser af 26. juli 2007 og afgørelsen af 2. august 2007 vedrørende nedsættelse af appellantens ferierettigheder for 2007 med 32 dage, ophæves.
            
         
               —
            
            
               Der gives appellanten medhold i de i første instans nedlagte påstande.
            
         
               —
            
            
               Subsidiært, sagen hjemvises til Personaleretten til fornyet behandling.
            
         
               —
            
            
               Der træffes afgørelse om sagens omkostninger, og Kommissionen for De Europæiske Fællesskaber tilpligtes at betale sagens omkostninger.
            
         
      Anbringender og væsentligste argumenter
   
   Med denne appel har appellanten nedlagt påstand om ophævelse af Personalerettens dom af 7. juli 2009 i sag F-39/08 Lebedef mod Kommissionen, der frifandt Kommissionen for appellantens søgsmål med påstand om ophævelse af en række afgørelser vedrørende nedsættelse af hans ferierettigheder for 2007 med 32 dage.
   Appellanten har til støtte for appellen gjort ni anbringender gældende:
   
               —
            
            
               Tilsidesættelse af artikel 1, stk. 6, i bilag II til vedtægten for tjenestemænd i De Europæiske Fællesskaber vedrørende bl.a. personaleudvalgets sammensætning og de nærmere regler for dets arbejdsgang samt artikel 1, stk. 2, i rammeaftalen vedrørende forholdet mellem Kommissionen og de faglige organisationer og sammenslutninger.
            
         
               —
            
            
               Urigtig fortolkning og anvendelse af begrebet »organisationsfrihed« baseret på vedtægtens artikel 24b.
            
         
               —
            
            
               Tilsidesættelse af punkt III.c vedrørende »fravær på grund af sygdom eller ulykke« i Kommissionens afgørelse af 28. april 2004 om indførelse af gennemførelsesbestemmelser vedrørende fravær på grund af sygdom eller ulykke og nærmere bestemt det punkt, som bestemmer, at »de årlige feriedage, som eventuelt allerede er fraregnet, skal indgå som hele dage«.
            
         
               —
            
            
               Tilsidesættelse af appellantens helbredstilstand.
            
         
               —
            
            
               Urigtig fortolkning og anvendelse af begreberne »deltagelse i en arbejdstagerrepræsentation«, »midlertidig tjeneste som fagforeningsrepræsentant« og »fagforeningsopgaver«.
            
         
               —
            
            
               Urigtig gengivelse og fordrejning af faktum og af appellantens indlæg samt indholdsmæssig urigtighed af Personalerettens konstateringer med hensyn til registreringerne af »ubeføjede udeblivelser« i SysPer2.
            
         
               —
            
            
               Det forhold, at Personaleretten har begået en retlig fejl ved fortolkningen af begreberne »fravær/udeblivelser« som defineret i vedtægtens artikel 57, 59 og 60.
            
         
               —
            
            
               Det forhold, at Personaleretten har begået en retlig fejl ved anvendelsen af vedtægtens artikel 60.
            
         
               —
            
            
               Manglende begrundelse af Personalerettens dom hvad angår bedømmelsen af de første otte anbringender.